Արթուրո Վիդալ

Արթուրո Էրասմո Վիդալ Պարդո (, ), չիլիացի ֆուտբոլիստ, հանդես է գալիս իսպանական «Բարսելոնա ՖԱյում» և Չիլիի հավաքականում։ Բազմակողմանի խաղացող, ով կարող է գործել հավասարապես և՛ կիսապաշտպանությունում, և՛ հենակետային պաշտպանությունում։ Դասական, հարձակողական ոճի կիսապաշտպան է։

Կարիերա

Մանկություն 
Վիդալը ծնվել է Սան Խոակինում, Չիլիի մայրաքաղաք Սանտյագոյի բանվորական թաղամասում։ Երբ Արթուրը 5 տարեկան էր, նրա հայրը լքում է ընտանիքը։ Խաղացել է «Դեպորտես Մելիպիլյա»-ի դպրոցների ֆուտբոլային ակումբներում, հետագայում հայտնվել է Չիլիի «Կոլո-Կոլո» ակումբում։

Վաղ տարիներ 
Նրա դեբյուտը պրոֆեսիոնալ ֆուտբոլում տեղի է ունեցել 2006 թվականին, խաղացել է «Կոլո-Կոլոյում»` ընդդեմ «Ունիվերսիդադ դե Չիլիի» (2-1)։ Վիդալը խաղի ավարտից 10 րոպե առաջ փոխարինել է Գոնսալո Ֆիերոյին։ Իր առաջին մրցաշրջանում Արթուրոն դարձել է Չիլիի չեմպիոն։ Հաջորդ առաջնությունը կրկին հաղթական էր «Կոլո-Կոլո»-ի համար և դրանում մեծ էր Վիդալի դերը։ Երիտասարդ ֆուտբոլիստը այնտեղ խաղացել է 30 խաղ։ Չիլիացին ավելի բարձր մակարդակներում իրենց ևս արդարացրեց՝ 3 գոլ խփելով Հարավամերիկյան գավաթի խաղարկությունում։ Հենց այդ ժամանակ էլ խաղացողի վրա սևեռվեց եվրոպական ակումբների ուշադրությունը։

«Բայեր 04» 
2007 թվականի վերջին Վիդալը պետք է լքեր «Կոլո-Կոլոն», քանի որ պայմանագիր էր կնքել գերմանական «Բայեր 04 Լևերկուզեն» ակումբի հետ։ Գերմանական ակումբի տնօրեն Ռուդի Ֆյոլլերը անձամբ մեկնեց Չիլի՝ խաղացողի հետ պայմանագիր կնքելու համար։ Ամբողջ գործարքի գումարը կազմել է 11 միլիոն ԱՄՆ դոլար, գերմանացիները վճարեցին 70%-ը, իր պայմանագրի 7,7 միլիոնը. 11 միլիոնանոց գործարքն ամենամեծն էր «Կոլո-Կոլո»-ի պատմության մեջ՝ գերազանցելով նախորդ ռեկորդակրի՝ Մաթիաս Ֆերնանդեսի (9 միլիոն դոլար) «Վիլյառեալ» փոխադրագումարը։ 2007 թվականի օգոստոսի 19-ին նոր ակումբում Վիդալի առաջնախաղը «Համբուրգի» դեմ էր, որն ավարտվեց «Բայերի» պարտությամբ։ Մրցաշրջանի խաղերի կեսում չիլիացին դուրս եկավ հիմնական կազմում, իսկ իր գոլերի հաշիվը բացելու համար նրան անհրաժեշտ եղավ 3 խաղ։ Չիլիացին ամրապնդեց իր դիրքերը թիմում՝ երկու հաջորդ մրցաշրջաններում անցկացնելով համապատասխանաբար 29 և 31 խաղ։

Յուվենտուս 
2011 թվականի հուլիսի 22-ինՎիդալը Թուրինի «Յուվենտուսի» ֆուտբոլիստ էր։ Նա ստորագրել է հնգամյա պայմանագիր։ Գումարը կազմել է 10,5 միլիոն եվրո։ Արդյունքում Արթուրոն տեղափոխվել է Թուրինի ակումբ, որտեղ նա խաղացել է հիմնական կազմում։ Վիդալը երկու տարիների ընթացքում «Յուվենտուսին» օգնեց նվաճել Իտալիայի չեմպիոնի կոչումը։ Վիդալը թիմում անմիջապես դառնում է առանցքային խաղացողներից։ Խաղացողի հաշվին են 2012/2013 թվականների Սերիա Ա-ի 10 գոլերը և 8 փոխանցումները, որոնք համարվում են թիմի լավագույն արդյունքը։ 2013 թվականի Նոյեմբերի 28-ին Չեմպիոնների լիգայի կարևոր խաղում ընդդեմ «Կոպենհագենի» խփում է երեք գոլ, «Յուվենտուսի» պատմության մեջ երրորդը, Ֆիլիպո Ինձագիից և Ալեքսանդրո Դել Պիերոից հետո, որը կարողացավ հեթ-տրիկի հեղինակ դառնալ Եվրոպական ֆուտբոլային մրցաշարի խաղում։ Խաղից հետո դիմելով լրագրողներին՝ Վիդալն իր հիացմունքը հայտնեց կարիերայի առաջին հեթ-տրիկի մասին։

Միջազգային 
Վիդալը 2007 թվականի Հարավային Ամերիկայի գավաթում խաղացել է Չիլիի երիտասարդական հավաքականում։ Նույն տարում, Արթուրոն խաղացել աշխարհի երիտասարդական առաջնությունում, որտեղ Չիլին գրավել է 3-րդ հորիզոնականը։ Նույն 2007 թվականում Վիդալը իր դեբյուտը հիմնական թիմի խաղում խաղացել է ընդդեմ Վենեսուելայի։ Մասնակցել է ընտրական և եզրափակիչ մասի 2010 թվականի Աշխարհի գավաթի խաղարկությանը։

Նվաճումներ

Ակումբային

«Կոլո-Կոլո» 
 Չիլիի չեմպիոն (3)

«Յուվենտուս» 
 Իտալիայի չեմպիոն (3). 2011-2012, 2012-2013, 2013-2014
 Իտալիայի Սուպեր գավաթի տիտղոսակիր (2).2012, 2013

Չիլիի հավաքական 
 Աշխարհի առաջնության բրոնզե մեդալակիր (20 տարեկանների). 2007

Անհատական 
 Չիլիի տարվա ֆուտբոլիստ (1)՝ 2010
 Ներառված է Սերիա Ա-ի խորհրդանշական կազմում (2)՝ 2013, 2014
 Ըստ երկրպագուների՝ «Յուվենտուսի» տարվա լավագույն ֆուտբոլիստն է՝ 2012-2013
 «Յուվենտուսի» տարվա լավագույն ֆուտբոլիստը՝ 2012-2013

Անձնական կյանք 
2011 թվականի նոյեմբերին ֆուտբոլիստի հայրը՝ Էրասմո Վիդալը, ու հարազատ հորաքույրը՝ Սուսաննա Վիդալ Նավարրոն, ձերբակալվել են թմրանյութերի պահպանման համար։

Խաղերի վիճակագրությւոն 

(խմբագրված է 2015 թվականի հունվարի 25-ի դրությամբ)

Ծանոթագրություններ

Արտաքին հղումներ 
 ֆուտբոլիստի պաշտոնական էջը Газета.ру. Проверено 16 июня 2010. Архивировано из первоисточника 30 апреля 2012 կայքում
 ֆուտբոլիստի պաշտոնական էջը transfermarkt.com կայքում
 ֆուտբոլիստի պաշտոնական էջը National Football Teams. Проверено 21 июля 2010. Архивировано из первоисточника 30 апреля 2012 կայում
 ֆուտբոլիստի պաշտոնական էջը Guardian.co.uk. Проверено 21 июля 2010. Архивировано из первоисточника 30 апреля 2012 կայքում

1987 ծնունդներ
Բայեր Լևերկուզենի ֆուտբոլիստներ
Յուվենտուսի ֆուտբոլիստներ
Բավարիա Մյունխենի ֆուտբոլիստներ
Չիլիացի ֆուտբոլիստներ
Ֆուտբոլի կիսապաշտպաններ
Չիլիի հավաքականի ֆուտբոլիստներ
Բունդեսլիգայի ֆուտբոլիստներ
Լա Լիգայի ֆուտբոլիստներ
Իտալիայի լեգեոներ ֆուտբոլիստներ